Hr.Ms. Van Kinsbergen

**MS ''Van Kinsbergen*** tabata un barku kañonero di [[Marina Real|Marina Real Hulandes]], konstruí pa Rotterdamsche Droogdok Maatschappij (RDM). E barku a haña su nòmber di teniente-almirante Jan Hendrik van Kinsbergen. Na 1938 el a wòrdu tuma den servisio komo barku di entrenamentu pa artieria. Durante [[Di Dos Guera Mundial|Guera Mundial II]] el a opera den [[Laman Karibe|Karibe]] komo barku di eskolta i a sobrebibí e guera. El a wòrdu dekomishoná na mei 1959 i na 1974 bendí komo heru bieu.

== Den Karibe ==
Na 1939, despues ku guera a estayá den [[Oropa]], *Van Kinsbergen* no por a kumpli ku su ròl komo barku di instrukshon di artieria den Laman Nort. A disidí di manda Van Kinsbergen pa algun tempu Antias komo relieve pa ms *Johan Maurits van Nassau*. Durante e preparacionnan pa e biahe pa Antias, [[Wilhelmina di Hulanda|Reina Wilhelmina]] a bishita Van Kinsbergen. Dia 2 di òktober 1939, *Van Kinsbergen* a kuminsá e krusamentu transatlántiko akompañá pa e supmarinonan *O-15* i *O-20*. Pa motibunan di seguridat, e krusamentu no a pasa dor di e kanal di Laman Nort, sino a nabegá rònt di e Islanan Britániko pa [[Azores]]. Dia 14 di òktober e konvoi a drenta haf di Ponta Delgada. Dia 18 di òktober, despues ku un kantidat di reparashon a wòrdu hasí, e tres barku a sali pa [[Kòrsou]], kaminda e konvoi a yega dia 31 di òktober despues di a paro na [[Puerto Rico]]. El a yega Kòrsou dia 31 di òktober.

Riba e anochi di 1 di novèmber, *Van Kinsbergen* a bandoná haf pa interseptá un destruktor britániko ku a drenta [[awanan teritorial]]; esaki tabata prohibí pa motibu di e deklarashon di neutralidat di Hulanda na sèptèmber 1939. Un insidente similar a sosodé ora un krusero britániko a drenta e awanan teritorial. Ambos incidente a wordo resolvi sin uza forsa.

*Van Kinsbergen* tabata ainda stashoná na Kòrsou durante e atake aleman riba [[Hulanda]] na 1940, ku a trese e pais tambe den un estado di guera. E momentu ei, shete komandante di barku merkantil aleman, ku tabata na [[Kòrsou]], a pidi [[derecho di asilo|asilo]]. E komandantenan tabatin òrdu pa destruí e barkunan òf hui; si nan no a hasi esaki nan por a wòrdu persiguí despues segun e òrdunan. A duna *Van Kinsbergen* òrdu pa evitá ku e tripulashon ta destruí e barkunan. Fuera di e tripulashon di Van Kinsbergen marinirnan tambe a wòrdu desplegá den e akshon aki. E barkunan merkantil aleman tabata plamá rònt di Kòrsou: *Vancouver* i *Este* tabata den [[Caracasbaai]], *Henry Horn*, *Karibia*, *Patricia*, *Frisia* i *Alemania* tabata den [[Fuikbaai]]. Promé e dos barku den Caracasbaai a wòrdu aborda i tuma den beslag sin mucho esfuerso. Entre e sinku barku den Fuikbaai, e tripulashon aleman a logra sende e barkunan *Patricia*, *Frisia* i *Alemania* na kandela. E kandela a wòrdu pagá, salbando aproksimadamente 25.700 ton di karga pa e flota aliado. E barkunan kapturá a wòrdu pone den servisio di [[Koninklijke Nederlandse Stoomboot-Maatschappij|KNSM]].

Na kuminsamentu di guera e tareanan tabata konsistí di patruyá e islanan franses na Antias. Durante e patruyanan aki el a logra sende un barku komersial aleman na kandela i kaptura dos barku komersial franses intacto. Despues di e atake riba Pearl Harbor na 1941, *Van Kinsbergen'' a wòrdu usá pa eskoltá konvoinan den Laman Karibe. Patruyando dia 12 di novèmber 1942 el a haya su mes enbolbi den e atake supmarino aleman di e konvoi TAG-20, den kual USS Erie a keda torpedeá  dilanti kosta di Kòrsou. 

## Mira tambe
* Bataya den Laman Karibe